Landsrettens dom i sag om overtrædelse af straffelovens § 253, stk. 2, jf. stk. 1, stadfæstes med de ændringer, at den bøde, som tiltalte 2 skal betale, forhøjes til 18.750 kr., og førerretsfrakendelse... Vis mere
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Færdsel;
Liv og legeme;
Strafferetlige sanktioner og andre foranstaltninger;

Passager i bil straffet for flugt fra færdselsuheld  

Sag 92/2022

Dom afsagt den 22. december 2022

Anklagemyndigheden
mod
Tiltalte 2

Passager i en bil blev straffet for at være flygtet fra et færdselsuheld, hvor en
cyklist blev tilføjet betydelig personskade  

Tiltalte 2 var sammen med en medtiltalt fundet skyldig efter straffelovens § 253, stk.
2, idet han hav-de undladt at standse straks og yde hjælp som indblandet i et
færdselsuheld, hvor en cyklist blev tilføjet betydelig personskade. Landsretten havde
lagt til grund, at Tiltalte 2 var passager i bilen, at han vidste, at bilen havde påkørt
cyklisten, og at han måtte have indset det som i hvert fald overvejende sandsynligt,
at cyklisten var i øjensynlig livsfare, da han og den medtiltalte fort-satte kørslen og
flygtede fra stedet uden at sikre sig, at der var andre, der ydede den fornødne hjælp
til cyklisten.

For Højesteret var hovedspørgsmålet, om straffelovens § 253, stk. 2, omfatter
passagerer i en bil, der er indblandet i et færdselsuheld.

Højesteret udtalte, at bestemmelsen i straffelovens § 253, stk. 2, efter dens ordlyd og
forarbej-der sammenholdt med dens formål og sammenhæng med færdselslovens
regler om hjælpe-pligt ved færdselsuheld, ikke er begrænset til at omfatte føreren af
bilen, men at den også om-fatter andre trafikanter, der med eller uden egen skyld har
været indblandet i et færdselsuheld, hvis de øvrige betingelser i bestemmelsen er
opfyldt.

Med henvisning til angivelserne i forarbejderne om strafniveauet for overtrædelse af
straffe-lovens § 253, stk. 2, tiltrådte Højesteret efter forholdets grovhed, at Tiltalte 2
skulle straffes med fængsel i 3 måneder.   

Højesteret stadfæstede herefter landsrettens dom, dog således at bøden for nogle
overtrædel-ser af færdselsloven blev forhøjet, og at frakendelsen af førerretten for
disse overtrædelser skulle regnes fra udløbet af en verserende frakendelse.